**LĪGUMS Nr. FM VID 2023/146**

**“Mācības “Slēdzeņu maskētas uzlaušanas kurss””**

|  |  |  |
| --- | --- | --- |
| Rīgā |  | Dokumenta datums ir tā elektroniskās parakstīšanas datums |

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu”, turpmāk – Pasūtītājs, vai VID no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_, turpmāk – Pakalpojuma sniedzējs, no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2023/146 “Slēdzeņu maskētas uzlaušanas kurss ”rezultātiem, noslēdz šādu līgumu, turpmāk – Līgums:

1. **Līguma priekšmets**
   1. Pakalpojuma sniedzējs, saskaņā ar Līgumu un tā pielikumiem, nodrošina Pasūtītāja Nodokļu un muitas policijas pārvaldes ierēdņiem un darbiniekiem (turpmāk – Dalībnieki), specializētas mācības par slēpto slēdzeņu atvēršanu - “Slēdzeņu maskētas uzlaušanas kurss” (turpmāk – Mācību kurss).
2. **Līguma summa un norēķinu kārtība**
   1. Līguma kopējā summa ir \_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_*euro* \_\_\_\_ centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo normatīvo aktu nosacījumiem.
   2. Līguma kopējā summā irietvertas Mācību izmaksas saskaņā ar Līguma 2. pielikumā norādītajām cenām.
   3. Līguma 2. pielikumā norādītajās cenās ir iekļautas visas ar Mācību sniegšanu saistītās izmaksas, tajā skaitā pasniedzēju darba samaksai, nepieciešamo palīgmateriālu (vielām, krāsām, speciāli radītām vai pielāgotām iekārtām, ierīcēm vai instrumentiem un to komponentiem) sagatavošanas, izmantošanas un izsniegšanas izmaksas, metodisko materiālu sagatavošanas, pavairošanas un izsniegšanas izmaksas, nodokļi (izņemot PVN), nodevas, kā arī citas ar Līguma savlaicīgu un kvalitatīvu izpildi saistītās izmaksas. Ja Pakalpojums tiks sniegts ārpus Latvijas Republikas teritorijas, Līguma 2.pielikumā norādītajās cenās ir iekļauti transporta izdevumi, tajā skaitā arī transporta izdevumi no Pakalpojuma sniedzēja valsts lidostas līdz Mācību Dalībnieku dzīvesvietai Mācību laikā (atbraukšanas dienā), no Mācību Dalībnieku dzīvesvietas Mācību laikā uz Mācību norises vietu un atpakaļ no Mācību norises vietas uz Mācību Dalībnieku dzīvesvietu Mācību laikā, kā arī transporta izdevumi no Mācību Dalībnieku dzīvesvietas Mācību laikā uz Pakalpojuma sniedzēja valsts lidostu (aizbraukšanas dienā) (izņemot transporta izdevumus Latvijas Republikas teritorijā, kas saistīti ar Mācību Dalībnieku ierašanos uz Mācībām līdz Pakalpojuma sniedzēja valsts lidostai (ieskaitot aviotransportu un aviobiļešu iegādi), ko sedz Pasūtītājs).
   4. Pasūtītājs veic samaksu par īstenoto un no Pasūtītāja puses pieņemto Mācību kursu ar pārskaitījumu uz Pakalpojuma sniedzēja norādīto bankas norēķinu kontu saskaņā ar Līguma 2. pielikumā norādīto cenu, atbilstoši Mācību kursa izmaksām, 30 (trīsdesmit) dienu laikā pēc tam, kad Līguma 8.1. apakšpunktā noteiktās Pušu pilnvarotās personas ir parakstījušas īstenotā Mācību kursa nodošanas-pieņemšanas aktu un Pasūtītājs saņēmis no Pakalpojuma sniedzēja rēķinu. Rēķinā jābūt norādītai vismaz šādai informācijai: Līguma numurs, Pasūtītājs, Pakalpojums sniedzējs, Mācību kursa apjoms un izpildes datums, norises vieta.
   5. Pakalpojuma sniedzējs iesniedz Pasūtītājam rēķinu 5 (piecu) darba dienu laikā pēc tam, kad Pušu pilnvarotās personas ir parakstījušas īstenotā Mācību kursa nodošanas-pieņemšanas aktu. Rēķinu Pakalpojuma sniedzējs nosūta uz Pasūtītāja elektronisko pasta adresi: [FP.lietvediba@vid.gov.lv](mailto:FP.lietvediba@vid.gov.lv), e-rēķinu Pakalpojuma sniedzejs nosūta uz e-adresi EINVOICE\_VID@ 90000069281. Ja Pakalpojuma sniedzējs iesniedz elektronisko rēķinu tam jāatbilst normatīvajos aktos noteiktajam formātam.
   6. Pasūtītāja pilnvarotā persona var neparakstīt Līguma 3.14. apakšpunktā minēto īstenotā Mācību kursa nodošanas-pieņemšanas aktu un neveikt samaksu par īstenoto Mācību kursu, ja Pakalpojuma sniedzējs Mācība kursu nav veicis saskaņā ar Līguma un tā pielikumu noteikumiem.
   7. Pasūtītājam nav pienākums izlietot visu Līguma 2.1. apakšpunktā minēto Līguma summu, saņemot Mācību kursu Līgumā noteiktā kārtībā.
   8. Ja piemēroto sankciju dēļ Pasūtītājam nav tiesības veikt samaksu Pakalpojuma sniedzējam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 3.18. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**3. Pakalpojuma sniegšanas kārtība**

* 1. Pakalpojuma sniedzējs apņemas īstenot Mācību kursu saskaņā ar Līguma 1. pielikumā pievienoto attiecīgā Mācību kursa programmu.
  2. Pakalpojuma sniedzējs nodrošina Mācību kursa organizatorisko norisi, tajā skaitā vada Mācību kursa nodarbības atbilstoši Līgumā noteiktajai Mācību kursa programmai, nodrošina Mācību kursa Dalībniekus ar dalībnieku skaitam un Mācību kursam atbilstošām telpām, reģistrē Mācību kursa Dalībniekus dalībnieku reģistrācijas veidlapās.
  3. Pakalpojuma sniedzējs veic Dalībnieku Mācības saskaņā ar Līguma 8.1.1. apakšpunktā noteiktās Pasūtītāja pilnvarotās personas iesniegtu sarakstu, kurā norādīts Dalībnieku skaits Mācību kursā. Grupas maksimālais Dalībnieku skaits ir 4 (četri) Dalībnieki.
  4. Pēc saraksta iesniegšanas saskaņā ar Līguma 3.3. apakšpunktu, Līguma 8.1.vapakšpunktā norādītās Pušu pilnvarotās personas 10 (desmit) darba dienu laikā savstarpēji elektroniski saskaņo Mācību laika grafiku katrai Mācību dienai (Mācību norises laiks, dalībnieku skaits) un Mācību programmu atbilstoši Līguma 1. pielikumā noteiktajām Mācību programmas tēmām.
  5. Viena Mācību kursa ilgums 10 darba dienas pēc kārtas, apjoms ir ne mazāks kā 80 (astoņdesmit) astronomiskās stundas, ieskaitot dalībnieku reģistrācijas laiku un pārtraukumus. Vienas astronomiskās stundas ilgums ir 60 (sešdesmit) minūtes. Mācību kurss jārealizē vienas sesijas ietvaros, t.i., mācību kursu nedrīkst dalīt vairākos posmos, saskaņā ar savstarpēji saskaņotu Mācību laika grafiku katrai Mācību dienai un Mācību programmu.
  6. Pakalpojuma sniedzējs nodrošina Mācību kursa Dalībniekus ar kvalitatīvām lekcijām.
  7. Mācību programmā ietver praktiskos piemērus un uzdevumus, kuru īpatsvars Mācību stundās ir ne mazāk kā 75% (septiņdesmit pieci procenti) no kopējā Mācību ilguma.
  8. Mācību stundu skaits vienā Mācību dienā ir no 6 (sešām) līdz 10 (desmit) astronomiskām stundām, atbilstoši saskaņā ar Līguma 3.4. apakšpunktu savstarpēji saskaņotam Mācību laika grafikam katrai Mācību dienai.
  9. Pakalpojuma sniedzējs nodrošina Mācību norisi savās Mācībām speciāli aprīkotās telpās un, ja nepieciešams, atsevišķu Mācību sadaļu apgūšanai ārpus telpām atbilstoši savstarpēji saskaņotam Mācību laika grafikam katrai Mācību dienai. Mācību norises adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. *(Tiks papildināts atbilstoši izvēlētā pretendenta piedāvājumam).*
  10. Pakalpojuma sniedzējs Mācības veic latviešu vai angļu valodā. Pakalpojuma sniedzējs atbilstoši savstarpēji saskaņotai Mācību programmai nodrošina katru Mācību Dalībnieku ar Mācību norisei nepieciešamajiem palīgmateriāliem (speciāli radītām vai pielāgotām iekārtām, ierīcēm vai instrumentiem un to komponentiem).
  11. Pakalpojuma sniedzējs nodrošina Mācību Dalībniekus ar izdales materiāliem latviešu vai angļu valodā atbilstoši Mācību programmai.
  12. Pakalpojuma sniedzējs nodrošina Mācību norisi (praktiskām mācībām piemērota vide ar Mācībām nepieciešamo tehnisko aprīkojumu aprīkotās telpās, un, ja nepieciešams, atsevišķu Mācību kursa sadaļu apgūšanai ārpus telpām, kā arī vada Mācību nodarbības).
  13. Pēc Mācību pabeigšanas Pakalpojuma sniedzējs:
      1. izsniedz katram Mācību Dalībniekam dokumentu (apliecību vai sertifikātu) par piedalīšanos Mācībās;
      2. iesniedz Pasūtītājam Mācību norisi apliecinošu dokumentāciju – Dalībnieku reģistrācijas lapas, Dalībniekiem izsniegto dokumentu par piedalīšanos Mācību kursā sarakstu ar izsniegto dokumentu reģistrācijas numuriem (ja tādi ir) un Mācību nodošanas – pieņemšanas aktu.
  14. Par veiktajām Mācībām Pakalpojuma sniedzējs sagatavo un Pušu pilnvarotās personas paraksta Mācību nodošanas-pieņemšanas aktu. Mācību nodošanas-pieņemšanas aktā norāda šādu informāciju: Līguma numurs, Pasūtītājs, Pakalpojuma sniedzējs, Mācību kursa nosaukums, norises vieta, norises laiks, Mācību kursa Dalībnieki, Mācību kursa īstenošanas veids, Mācību kursa grafiks/ programma ir/nav izpildīti norādītajos termiņos, darbu izpildes kavējums stundās/dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Pakalpojuma sniedzējam. Nodošanas-pieņemšanas aktam jāpievieno Dalībnieku reģistrācijas lapas oriģināls vai kopija, sarakstus ar informāciju par nodrošināto Mācību kursu un Dalībniekiem izsniegto dokumentu sarakstu ar izsniegto dokumentu reģistrācijas numuriem (ja tādi ir).
  15. Ja Pasūtītāju neapmierina īstenotā Mācību kursa kvalitāte vai īstenotais Mācību kurss neatbilst Līguma noteikumiem, tas neparaksta īstenoto Mācību kursa/-u nodošanas-pieņemšanas aktu un Pasūtītāja pilnvarotā persona, kas noteikta Līguma 8.1.1.apakšpunktā, 5 (piecu) darba dienu laikā elektroniski nosūta Līguma 8.1.2.apakšpunktā noteiktajai Pakalpojuma sniedzēja pilnvarotajai personai pamatotu elektronisku pretenziju un Puses risina strīdu savstarpēju pārrunu ceļā.
  16. Pakalpojuma sniedzējs izbeidz Mācību īstenošanu nekavējoties pēc Pasūtītāja pilnvarotās personas, kas noteikta Līguma 8.1.1.apakšpuntkā elektroniska paziņojuma par Mācību izbeigšanu saņemšanas. Šajā apakšpunktā minētajā gadījumā Pušu pilnvarotās personas paraksta Mācību kursa programmā faktiski īstenoto Mācību nodošanas – pieņemšanas aktu saskaņā ar Līguma 3.16.apakšpunktu un Pasūtītājs norēķinās par faktiski īstenotajām Mācībām.
  17. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
  18. Pakalpojuma sniedzējs 2 (divu) darba dienu laikā rakstveidā informē Pasūtītāju:
      1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pakalpojuma sniedzeju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
      2. ja mainās Pakalpojuma sniedzējadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēja darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
      3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**4. Pušu atbildība**

* 1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
  2. Par saskaņā ar Līguma 3.4. apakšpunktu saskaņotā Mācību laika grafiku katrai Mācību dienai neievērošanu, Pakalpojuma sniedzējs maksā Pasūtītājam līgumsodu 100,00 EUR (viens simts *euro* un 00 centu) apmērā par katru tādu gadījumu.
  3. Ja Pasūtītājs nenorēķinās ar Pakalpojuma sniedzēju Līguma 2.4. apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,1 % (viena desmitdaļa procenta) apmērā no nesamaksātās summas bez PVN par katru nokavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no savlaicīgi nesamaksātās summas bez PVN.
  4. Par saskaņā ar Līguma 3.4. apakšpunktu saskaņotās Mācību kursa programmas neievērošanu, Pakalpojuma sniedzējs maksā Pasūtītājam līgumsodu 300,00 EUR (trīs simti euro 00 centu) apmērā par katru tādu gadījumu.
  5. Par Līguma 6.punktā noteikto konfidencialitātes nosacījumu neievērošanu Pakalpojuma sniedzējs maksā Pasūtītājam līgumsodu 1 000,00 EUR (viens tūkstotis *euro* un 00 centu) apmērā par katru tādu gadījumu.
  6. Līgumsoda samaksa neatbrīvo Puses no pārējo līgumsaistību izpildes.
  7. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
  8. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Pakalpojuma sniedzējam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:
     1. vienā mēnesī, ja līgumsoda apmērs nepārsniedz 1 000 EUR (vienu tūkstoti euro);
     2. 3 (trīs) mēnešos, ja līgumsoda apmērs ir no 1 001 EUR (viena tūkstoša viena euro), bet nepārsniedz 5 000 EUR (piecus tūkstošus euro);
  9. Ja Pakalpojuma sniedzējs izvēlas līgumsodu dzēst ieskaita veidā, tad Pakalpojuma sniedzējs, izrakstot nākamo rēķinu par sniegto pakalpojumu, rēķinā norāda pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
  10. Ja Pakalpojuma sniedzējs izvēlas līgumsoda samaksu veikt maksājuma veidā un līgumsoda summa pārsniedz 1 001 EUR (vienu tūkstoti un vienu euro), tad Pakalpojuma sniedzējs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.

1. **Līguma darbības termiņš**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
   2. Pakalpojuma sniedzējs veic Mācības laika periodā no Līguma noslēgšanas līdz 2023. gada 8. decembrim.
   3. Līgums ir spēkā līdz Pušu saistību pilnīgai izpildei.
   4. Pusēmir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei*.*
   5. Pasūtītājam ir tiesības vienpusēji izbeigt Līguma darbību:
      1. vismaz 1 (vienu) darba dienu iepriekš rakstiski paziņojot par to Pakalpojuma sniedzējam, ja atbilstoši Starptautisko un Latvijas Republikas nacionālo sankciju likumam Līguma 3.18. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
      2. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**6. Konfidencialitāte**

6.1. Puses apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par otru Pusi.

6.2. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta, izmantota citiem merkiem vai padarīta publiski pieejama bez otras Puses rakstiskas piekrišanas.

6.3. Augstāk minētā informācija netiek uzskatīta par konfidenciālu, ja tā kļuvusi publiski pieejama, saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.).

**7. Nepārvarama vara**

7.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.

7.2. Par nepārvaramu varu netiek uzskatīti Pakalpojuma sniedzēja pasniedzēju nepieejamība darba nespējas vai citu iemeslu dēļ, kā arī Pakalpojuma sniedzēja mācību telpu nepieejamības to noslogotības dēļ.

7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 5 (piecas) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

7.4. Puses tiek atbrīvotas no atbildības saskaņā ar Līguma 7.1. apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.

7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**8. Citi noteikumi**

8.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

8.1.1. no Pasūtītāja puses:

– jautājumos, kas saistīti ar Mācību pieteikšanu ar Līgumā paredzēto nodošanas – pieņemšanas aktu parakstīšanu un citu ar Līguma izpildi saistīto darbību veikšanu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8.1.2. no Pakalpojuma sniedzēja puses –

8.2. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.

8.3. Pēc Līguma noslēgšanas visu iepriekšējo pārrunu rezultāti un sarakste zaudē spēku.

8.4. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt VID Personālvadības pārvaldes direktors vai viņa prombūtnes laikā persona, kura viņu aizvieto.

8.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Pakalpojuma sniedzējs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.

8.6. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.

8.7. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāta trešajai pusei un tikt izmantota citiem mērķiem bez otrās Puses rakstiskas piekrišanas.

8.8. Par Līguma grozījumiem, izņemot Līguma 8.4. apakšpunktā noteikto gadījumu, Puses vienojas rakstiski. Līguma grozījumi ir Līguma neatņemama sastāvdaļa.

8.9. Līgums un tā pielikumi sagatavots latviešu un angļu valodā uz \_\_ (\_) lapām, tā 1.pielikums uz \_\_\_ (\_\_\_\_\_\_\_) lapām un 2.pielikums uz \_\_ (\_\_\_\_\_\_\_\_\_\_), kas ir neatņemama Līguma sastāvdaļa.

Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

**Pušu rekvizīti**

|  |  |
| --- | --- |
| **Pasūtītājs:**  Valsts ieņēmumu dienests  Talejas iela 1, Rīga, LV-1978, Latvija  Reģ. Nr.: 90000069281  Tālr.: 67122689  Norēķinu rekvizīti:  Valsts kase  Kods: TRELLV22  Konta Nr.: LV26TREL2130056037000 | **Pakalpojuma sniedzējs:**  Reģ.Nr.:  Norēķinu rekvizīti:  Kods:  Konta Nr.: |
| Ģenerāldirektor\_\_ \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līgumam Nr. FM VID 2023/146

**MĀCĪBU PROGRAMMA**

**Mācības “Slēdzeņu maskētas uzlaušanas kurss”**

Ilgums − ne mazāk kā 80 (astoņdesmit) astronomiskās stundas\*, mācību ilgums 10 darba dienas pēc kārtas.

Mācību kursa sarežģītībai jābūt pielāgotai apmācamajiem, kuriem ir sākotnējās zināšanas slēdzeņu slēptā atvēršanā. Mācību programmai jānodrošina apmācāmos ar teorētiskām un praktiskām zināšanām, kas nepieciešamas, lai atvērtu slēdzenes (pielietojot dažādas slēptas slēdzeņu atvēršanas metodes) un iekļūtu telpās.

Mācību kursā jāiekļauj šādas tēmas:

1. Eirocilindra slēdzenes (ar vertikāli ievietojamu atslēgu) slēpta atvēršana un atslēgas izgatavošana;
2. Eirocilindra slēdzenes (ar horizontāli ievietojamu atslēgu) slēpta atvēršana un atslēgu izgatavošana;
3. Sviru slēdzenes slēpta atvēršana un atslēgu izgatavošana;
4. Krustveida slēdzenes slēpta atvēršana un atslēgu izgatavošana.

\* – Ieskaitot dalībnieku reģistrācijas laiku un pārtraukumus. Vienas astronomiskās stundas ilgums ir 60 (sešdesmit) minūtes.

Prasības pretendentu kvalifikācijai:

* Pretendentam ir jābūt pieredze līdzīgo mācību rīkošanā pēdējo 3 gadu laikā.

**Pušu paraksti:**

|  |  |
| --- | --- |
| **Pasūtītājs:**  Valsts ieņēmumu dienesta  ģenerāldirektor\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pakalpojuma sniedzējs:**  \_\_\_\_\_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2023/146

**Mācību cena**

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu”, turpmāk tekstā – Pasūtītājs, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, turpmāk tekstā – Pakalpojuma sniedzējs, no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2023/146 “Slēdzeņu maskētas uzlaušanas kurss” rezultātiem, vienojas par šādu Mācību cenu:

|  |  |
| --- | --- |
| **Mācību kurss** | **Cena par 1 (vienu)** **mācību grupu (grupā 4 cilvēki),**  **EUR (bez PVN)** |
| “Slēdzeņu maskētas uzlaušanas kurss”  (ne mazāks kā 80 (astoņdesmit) astronomiskās stundas) |  |

*(Tiks papildināts atbilstoši izvēlētā pretendenta piedāvājumam.)*

**Pušu paraksti:**

|  |  |
| --- | --- |
| **Pasūtītājs:**  Valsts ieņēmumu dienesta  ģenerāldirektor\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pakalpojuma sniedzējs:**  \_\_\_\_\_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU